ETA:N sekakomitean päätös N:o 59/97, tehty 31 päivänä heinäkuuta 1997, ETA-sopimuksen liitteen XVII (Henkinen omaisuus) muuttamisesta



Virallinen lehti nro L 316 , 20/11/1997 s. 0021 - 0022



ETA:N SEKAKOMITEAN PÄÄTÖS N:o 59/97, tehty 31 päivänä heinäkuuta 1997, ETA-sopimuksen liitteen XVII (Henkinen omaisuus) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 98 artiklan, sekä katsoo, että sopimuksen liite XVII on muutettu ETA:n sekakomitean päätöksellä N:o 59/96 (1), ja Euroopan parlamentin ja neuvoston asetus (EY) N:o 1610/96, annettu 23 päivänä heinäkuuta 1996, kasvinsuojeluaineiden lisäsuojatodistuksen käyttöön ottamisesta (2) on otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä XVII 6 kohdan jälkeen (neuvoston asetus (ETY) N:o 1768/92) kohta seuraavasti: "6a. 396 R 1610: Euroopan parlamentin ja neuvoston asetus (EY) N:o 1610/96, annettu 23 päivänä heinäkuuta 1996, täydentävien suojelutodistusten kehittämisestä kasvinsuojeluaineille (EYVL L 198, 8.8.1996, s. 30). Asetuksen määräykset luetaan nykyisessä sopimuksessa seuraavin mukautuksin: a) Lisätään 3 artiklan 1 kohdan b alakohtaan seuraavasti: "; tässä alakohdassa ja siihen viittaavissa artikloissa EFTA-valtion kansallisen lainsäädännön mukaan myönnettyä lupaa saattaa tuote markkinoille käsitellään direktiivin 91/414/ETY tai EY:n jäsenvaltion kansallisen lain vastaavan määräyksen mukaan myönnettynä lupana.". b) Ei sovelleta 20 artiklaa. c) Sovelletaan tätä asetusta Islannin ja Norjan osalta 2 päivästä tammikuuta 1998. d) Lisätään 19 artiklaan kohdat seuraavasti: "3. Jos peruspatentti raukeaa EFTA-valtiossa lainmukaisen voimassaoloajan päättymisen vuoksi 8 päivän helmikuuta 1997 ja 2 päivän tammikuuta 1998 välisenä aikana, todistus tulee voimaan vain todistusta koskevan hakemuksen julkaisupäivän jälkeiseltä ajalta. Direktiivin 13 artiklaa sovelletaan kuitenkin todistuksen voimassaolon laskemisessa. 4. Artiklan 3 kohdan osalta todistusta koskeva hakemus on jätettävä kahden kuukauden kuluessa 2 päivästä tammikuuta 1998. 5. Artiklan 3 kohdan mukaisesti haettu todistus ei estä kolmatta osapuolta, joka peruspatentin raukeamisen ja todistusta koskevan hakemuksen julkaisemisen välillä on vilpittömässä mielessä käyttänyt keksintöä kaupallisesti tai tehnyt vakavia valmisteluja tällaista käyttöä varten, jatkamasta tällaista käyttöä." e) Sovelletaan Liechtensteinin osalta lisäksi seuraavaa: Liechtensteinin ja Sveitsin välisen patenttiliiton osalta Liechtensteinin ei tarvitse toimittaa tässä asetuksessa määrättyjä kasvinsuojeluaineiden lisäsuojatodistuksia. Sveitsin toimittamat kasvinsuojeluaineiden todistukset tulevat kuitenkin voimaan Liechtensteinissa aiheellisen lainsäädännön tullessa voimaan Sveitsissä.". 2 artikla Asetuksen (EY) N:o 1610/96 islanniksi ja norjaksi laaditut tekstit, jotka on liitetty tämän päätöksen vastaavaan toisintoon, ovat todistusvoimaisia. 3 artikla Tämä päätös tulee voimaan 1 päivänä elokuuta 1997, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 31 päivänä heinäkuuta 1997. ETA:n sekakomitean puolesta E. BULL Puheenjohtaja (1) EYVL L 21, 23.1.1997, s. 11 (2) EYVL L 198, 8.8.1996, s. 30